[{"text_idx": "#000003", "text": "Iechyd meddwl a phrofiad pobl ifanc o dlodi bwyd yng Nghymru"}, {"text_idx": "#000005", "text": "Ar wythnos Iechyd Meddwl y Byd, ystyriwn y berthynas rhwng profiad plant a phobl ifanc o dlodi bwyd yng Nghymru, ac iechyd meddwl. Mae\u2019r hawliau i gyd yn gysylltiedig ac yn perthyn i\u2019w gilydd. Pa effaith allai peidio a\u0302 chael hawl i ddigon o fwyd ei gael ar eich hawl i iechyd, gan gynnwys iechyd meddwl? Darllenwch ein blog yma:"}, {"text_idx": "#000006", "text": "Mae\u2019r hawliau i gyd yn gysylltiedig ac yn perthyn i\u2019w gilydd. Pa effaith allai peidio a\u0302 chael hawl i ddigon o fwyd ei gael ar eich hawl i iechyd, gan gynnwys iechyd meddwl?"}, {"text_idx": "#000007", "text": "Mae gennych hawl i fwyd fel rhan o\u2019ch hawl i safon byw foddhaol. Mae eich safon byw\u2019n cynnwys pethau fel yr hawl i ddigon o fwyd a llety boddhaol. Mae gennych hefyd hawl i iechyd ac mae gwasanaethau ar gael os oes angen cymorth arnoch:"}, {"text_idx": "#000011", "text": "Childline \u2013 Gofynnwch am Gymorth"}, {"text_idx": "#000013", "text": "Gall unrhyw un brofi tlodi bwyd neu salwch meddwl yn eu bywyd. Mae mwy o bobl yn profi tlodi bwyd oherwydd pandemig Covid-19, sydd wedi effeithio ar waith ac incwm llawer o bobl yng Nghymru. Cafodd y cysylltiad rhwng pandemig Covid-19 a lles meddwl pobl ifanc hefyd ei amlygu yn yr adroddiad Yr Argyfwng Iechyd Meddwl: Sut y mae pandemig y coronafeirws wedi effeithio ar ein hiechyd meddwl? a gyhoeddwyd gan Mind Cymru. Yn o\u0302l yr arolwg, dywedodd dri chwarter y bobl ifanc fod eu hiechyd meddwl yn waeth ym misoedd cyntaf y pandemig, gyda thraean o\u2019r bobl ifanc a geisiodd dderbyn cymorth yn dweud eu bod wedi methu a\u0302 gwneud hynny."}, {"text_idx": "#000014", "text": "Mae llawer o gysylltiadau rhwng eich profiad o dlodi bwyd a\u2019ch iechyd meddwl."}, {"text_idx": "#000015", "text": "Gall peidio a\u0302 chael digon i\u2019w fwyta, neu fwyd o ansawdd gwael, effeithio ar eich hwyliau a bydd efallai\u2019n anoddach i chi ganolbwyntio yn eich gwersi yn yr ysgol.\nGall peidio a\u0302 gwybod o ble y daw eich pryd o fwyd nesaf, ac a fydd yn ddigon, greu teimladau o straen a gorboeni.\nGall y stigma sy\u2019n gysylltiedig a\u0302 thlodi a phrydau ysgol am ddim effeithio ar eich iechyd meddwl drwy wneud i chi deimlo\u2019n ynysig, dan straen a gyda chywilydd.\nOs yw eich rhieni neu ofalwyr yn poeni am arian a gallu bwydo pawb, gallai wneud i chi boeni\u2019n arw neu deimlo\u2019n ddiymadferth."}, {"text_idx": "#000016", "text": "Mae Llywodraeth Cymru wedi nodi egwyddorion yn ymwneud ag iechyd meddwl plant a phobl ifanc, gan gynnwys:"}, {"text_idx": "#000017", "text": "Blaenoriaethu buddsoddi mewn iechyd meddwl.\nBlaenoriaethu ail-ddylunio gwasanaethau i wella atal, delio a\u0302 stigma a hyrwyddo dull \u2018dim drws anghywir\u2019 o ddarparu cymorth iechyd meddwl.\nCyflwyno gwasanaethau \u2018mewngymorth\u2019 iechyd meddwl i bobl ifanc mewn ysgolion ar draws Cymru."}, {"text_idx": "#000018", "text": "Rhoddir mwy o fanylion am blant a thlodi bwyd yng Nghymru yma, gan gynnwys sut i gael gafael ar wasanaethau cymorth neu fwyd."}, {"text_idx": "#000020", "text": "Mae Canolfan Gyfreithiol y Plant Cymru\u2019n dechrau prosiect ar iechyd meddwl plant a phobl ifanc. Os hoffech gymryd rhan, cysylltwch drwy e-bostio childrenslegalcentreforwales@swansea.ac.uk"}, {"text_idx": "#000021", "text": "Submit a Comment Diddymu ymateb"}, {"text_idx": "#000022", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000023", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000030", "text": "Sut Mae\u2019r Gyfraith yn Effeithio Arnaf"}]